**LĪGUMS**

**Par Daugavpils pilsētas Ziemassvētku rotājumu uzstādīšanas darbiem 2016.gadā un demontāžas darbiem 2017.gadā**

Daugavpils 2016.gada 23.novembrī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese: Saules iela 5a, Daugavpils, LV-5401, turpmāk saukta Pasūtītājs, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

**Ārvalstu komersants Empower Aktsiaselts**, mītnes valsts reģistrācijas Nr.11445550, juridiskā adrese: K. A. Hermanni tn 8a, Kesklinna district, Tallinn city, Harju county, Estonia, 10121, kura vārdā Latvijas Republikā darbojas Empower AS filiāle Latvijā, reģistrācijas Nr.40103916578, juridiskā adrese: Sila iela 1a, Rīga, Latvija, LV-1057, turpmāk saukta Izpildītājs, tās **personas, kura pilnvarota pārstāvēt komersantu darbībās, kas saistītas ar filiāli, Ģirta Galzona** personā, no otras puses, abi kopā turpmāk saukti Puses,

pamatojoties uz Daugavpils pilsētas domes iepirkuma komisijas 2016.gada 17.novembra lēmumu (iepirkuma komisijas sēdes protokols Nr.4) iepirkuma „Daugavpils pilsētas Ziemassvētku rotājumu uzstādīšanas darbi 2016.gadā un demontāžas darbi 2017.gadā”, identifikācijas Nr.DPD 2016/194, ietvaros noslēdza šādu Līgumu:

**1.LĪGUMA PRIEKŠMETS**

1.1.Pasūtītājs uzdod, bet Izpildītājs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un spēkā esošo normatīvo aktu prasībām uzņemas veikt Daugavpils pilsētas Ziemassvētku rotājumu uzstādīšanu, apkalpošanu un demontāžu,(turpmāk tekstā – Darbi) saskaņā ar tehnisko specifikāciju (turpmāk tekstā – Tehniskā specifikācija) (Līguma pielikums Nr.1), Izpildītāja iesniegto būvniecības koptāmi, kopsavilkuma aprēķiniem pa darbu vai konstruktīvo elementu veidiem, lokālo tāmi (turpmāk tekstā – Tāme) (Līguma pielikums Nr.2), būvdarbu izpildes kalendāro grafiku (turpmāk tekstā – Kalendārais grafiks) (Līguma pielikums Nr.3), galvenā personāla sarakstu (turpmāk tekstā – Personāla saraksts) (Līguma pielikums Nr.4) un citiem Līgumā minētajiem pielikumiem. Līguma pielikumi ir neatņemamas Līguma sastāvdaļas.

1.2.Darbu veidu pozīcijas un to vienību izmaksas ir uzrādītas apstiprinātajā Tāmē. Nepieciešamības gadījumā Līguma izpildes laikā var tikt mainīti Darbu veidu apjomi, taču nemainīgi paliek Darbu veidu vienību izmaksas un tās nedrīkst pārsniegt šī Līguma 2.1.punktā minēto līguma summu.

1.3.Pasūtītājs apņemas samaksāt Izpildītājam par atbilstošu Darbu izpildi saskaņā ar Līguma nosacījumiem.

**2.LĪGUMA SUMMA UN NORĒĶINU KĀRTĪBA**

2.1.Līguma summa par Līgumā noteiktajiem pienācīgi izpildītajiem Būvdarbiem tiek noteikta 38782,01EUR (*trīsdesmit astoņi tūkstoši septiņi simti astoņdesmit divi euro 01 cents*) bez PVN (turpmāk tekstā – Līguma summa). PVN 21% sastāda 8144,22 EUR (*astoņi tūkstoši viens simts četrdesmit četri euro 22 centi*). Līguma summa ar PVN ir 46926,23 EUR (*četrdesmit seši tūkstoši deviņi simti divdesmit seši euro 23 centi*). Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

2.2. Pasūtītājs veic samaksu par faktiski izpildītiem Darbiem divos posmos – pēc montāžas darbu pabeigšanas un pēc demontāžas darbu pabeigšanas.

2.3. Pasūtītājam nav pienākums apgūt visu Tehniskajā specifikācijā norādīto Darbu apjomu.

2.4. Tāmē norādītajās cenās ir ietvertas visas izmaksas, kas saistītas ar Darbu pienācīgu un Līguma un tā pielikumu nosacījumiem atbilstošu izpildi.

2.6.Pasūtītājs par Līguma nosacījumiem atbilstošu Darbu izpildi veic samaksu 30 (trīsdesmit) kalendāro dienu laikā pēc Darbu nodošanas-pieņemšanas akta parakstīšanas un rēķina saņemšanas dienas.

2.7.Pasūtītājs ir samaksājis Izpildītājam saskaņā ar Līguma 2.6.punktu, kad Pasūtītājs veicis bezskaidras naudas pārskaitījumu Izpildītāja rēķinā norādītajā bankas norēķinu kontā.

2.8. Ja Pasūtītājam ir iebildumi pret Darbu kvalitāti un Darbu nodošanas-pieņemšanas akts abpusēji netiek parakstīts vai parakstīts ar Pasūtītāja iebildumiem, tad Darbi netiek apmaksāti, kamēr Izpildītājs nenovērš Darbu trūkumus.

2.9.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**3.DARBU IZPILDES VISPĀRĪGIE NOTEIKUMI**

3.1.Darbi tiek izpildīti ievērojot Līgumu, tā pielikumus, kā arī ar Latvijas Republikā spēkā esošos normatīvos aktus, tai skaitā būvniecības, darba aizsardzības, darba drošības, tehniskās ekspluatācijas, ugunsdrošības, vides aizsardzības jomā;.

3.2.Izpildītājs nodrošina Darbu vadīšanu, ko veic Izpildītāja iepirkuma piedāvājumā norādītais būvdarbu vadītājs Vitauts Gedraitis (būvprakses sertifikāta Nr.70-3188), mob. tālrunis 28615776, e-pasts vitauts.gedraitis@empower.lv.

3.3.Izpildītājs visu Līgumā noteikto Darbu apjomu veic ar saviem darba rīkiem, ierīcēm un darbaspēku, kā arī citus uzdevumus, kas nepieciešami Līguma izpildei atbilstoši līguma nosacījumiem un nodot Darbus Pasūtītājam saskaņā ar līguma nosacījumiem.

3.4.Izpildītājs Tehniskajā specifikācijā minētos rotājumus saņem un nodod noliktavā ar rotājumu nodošanas-pieņemšanas akta parakstīšanu.

3.5.Izpildītājs Darbu izpildes laikā rotājumu izvietojumu saskaņo ar Daugavpils pilsētas galveno mākslinieku.

3.6.Izpildītājs garantē Darbu kvalitāti, elektroiekārtu funkcionālo darbību, atbilstību Līguma un tā pielikumu nosacījumiem. Elektroiekārtu apkalpošanas laikā pēc Pasūtītāja pretenzijas saņemšanas Izpildītājs nekavējoties, bet ne vēlāk kā 1 (vienas) darba dienas laikā, uz sava rēķina veic elektroiekārtu remontu.

3.7.Gadījumā, ja Izpildītājs neveic elektroiekārtu remontu Līgumā noteiktajā termiņā, Pasūtītājs ir tiesīgs veikt elektroiekārtu remontu saviem spēkiem vai pieaicināt trešās personas. Izpildītājs šādā gadījumā atlīdzina Pasūtītājam visus ar elektroiekārtu remontu saistītos izdevumus.

3.8.Izpildītājam ir pienākums 5 (piecu) darba dienu laikā pēc Līguma parakstīšanas iesniegt Pasūtītājam 3.2.punktā minētā būvdarbu vadītāja profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un uzturēt spēkā apdrošināšanas līgumu visu būvdarbu un garantijas laiku.

3.9.Izpildītājam ir pienākums 5 (piecu) darba dienu laikā pēc Līguma parakstīšanas iesniegt Pasūtītājam kredītiestādes vai apdrošinātāja izsniegtu Līguma saistību izpildes garantiju 10% (desmit procentu) apmērā no Līguma summas.

3.10.Izpildītājs ir atbildīgs par Darbu izpildes laikā vai to izpildes rezultātā nodarītajiem zaudējumiem trešajām personām.

3.11.Pasūtītājam ir tiesības veikt Darbu izpildes kontroli. Pasūtītāja veiktā Darbu izpildes kontrole vai Izpildītāja izpildīto Darbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši izpildītiem Darbiem samazināšanai.

3.12.Pasūtītājam ir tiesības apturēt Darbu izpildi, ja Izpildītājs vai tā personāls neievēro uz Darbiem attiecināmos spēkā esošos normatīvos aktus vai Līguma, vai tā pielikumu nosacījumus. Darbus Izpildītājs ir tiesīgs atsākt, saskaņojot to ar Pasūtītāju, pēc konstatētā pārkāpuma novēršanas. Izpildītājam nav tiesību uz Darbu izpildes termiņa pagarinājumu sakarā ar šādu Darbu apturēšanu.

**4.LĪGUMA TERMIŅI UN DARBU PIEŅEMŠANA**

4.1.Līgumā noteiktie Darbi ir jāveic sekojošos termiņos:

4.1.1.montāžas darbi ir jāveic līdz 2016.gada 2.decembrim;

4.1.2.apkalpošana, tai skaitā remonts, ir jāveic no 2016.gada 2.decembra līdz 2017.gada 14.janvārim;

4.1.3.demontāžas darbi ir jāveic no 2017.gada 15.janvāra līdz 2017.gada 20.janvārim.

4.2.Izpildītājs nodod, bet Pasūtītājs pieņem Darbus divos posmos – pēc montāžas darbu pabeigšanas un pēc demontāžas darbu pabeigšanas.

4.3.Izpildītājs montāžas darbus un demontāžas darbus nodod, bet Pasūtītājs pieņem ar Darbu nodošanas-pieņemšanas akta parakstīšanu.

4.4.Pirms Darbu nodošanas-pieņemšanas akta parakstīšanas, Pasūtītājs, piedaloties Izpildītāja pārstāvim, izvērtē izpildīto Darbu kvalitāti. Konstatētos Darbu izpildes trūkumus un/vai defektus Izpildītājs novērš nekavējoties, bet ne vēlāk kā 1 (vienas) darba dienas laikā no trūkumu un/vai defektu konstatēšanas brīža.

4.5.Izpildītie Darbi tiek pieņemti ar Darbu nodošanas un pieņemšana aktu, ja tie atbilst Līguma un tā pielikumu nosacījumiem.

**5.APDROŠINĀŠANA UN GARANTIJA**

5.1.Izpildītājs uz sava rēķina uzņemas noslēgt atbildīgā būvdarbu vadītāja profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.

5.2.Izpildītājs 5 (piecu) darba dienu laikā no Līguma parakstīšanas dienas iesniedz Pasūtītājam atbildīgā būvdarbu vadītāja profesionālās civiltiesiskās atbildības apdrošināšanu par apdrošināšanas summu 10 % (*desmit procenti*) no būvdarbu kopējām būvizmaksām, bet ne mazāk par 15000 EUR (*piecpadsmit tūkstoši euro 00 centi*).

5.3.Atbildīgā būvdarbu vadītāja profesionālās civiltiesiskās atbildības apdrošināšanas līgumu Izpildītājs uztur spēkā visu Darbu izpildes laiku.

5.4.Izpildītājs 5 (piecu) darba dienu laikā pēc Līguma parakstīšanas dienas iesniedz Pasūtītājam kredītiestādes vai apdrošinātāja izsniegtu Līguma saistību izpildes garantiju 10% (desmit procentu) apmērā no kopējās Līguma summas.

5.5.Līguma saistību izpildes garantiju Pasūtītājs ir tiesīgs izmantot, lai kompensētu Izpildītāja saistību neizpildes rezultātā Pasūtītājam nodarītos zaudējumus un/vai lai ieturētu līgumsodu.

5.6.Līguma saistību izpildes garantija ir spēkā no tās izdošanas datuma līdz Darbu pilnīgai izpildei.

**6.PUŠU ATBILDĪBA**

6.1. Ja Izpildītājs neievēro Līguma 3.6., 4.1. un 4.4.punktā noteiktos termiņus, tas maksā Pasūtītājam līgumsodu 0,5 % apmērā no termiņā neizpildīto Darbu apjoma summas par katru nokavēto dienu, bet ne vairāk kā 10 % (desmit procenti) no līguma summas.

6.2. Ja Pasūtītājs savlaicīgi neveic ar Līgumu saistītos maksājumus, Pasūtītājs maksā Izpildītājam līgumsodu 0,5 % apmērā no savlaicīgi nesamaksātas summas par katru nokavēto dienu, bet ne vairāk kā 10 % (desmit procenti) no līguma summas.

6.3. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.

6.4. Pasūtītājam ir tiesības ieturēt Izpildītājam aprēķināto līgumsodu no Izpildītājam maksājamām summām vai izmantot Līguma saistību izpildes garantiju.

6.5. Līgumsoda samaksa neatbrīvo Puses no saistību izpildes.

**7.LĪGUMA SPĒKĀ ESAMĪBA, GROZĪŠANA UN IZBEIGŠANA**

7.1.Līgums var tikt grozīts un/vai izbeigts, Pusēm savstarpēji rakstiski vienojoties, Līgumā noteiktajā kārtībā, ievērojot Publisko iepirkumu likumā noteiktās prasības.

7.2.Pasūtītājs ir tiesīgs nekavējoties vienpusēji atkāpties no līguma izpildes, rakstveidā brīdinot par to Izpildītāju 7 (septiņas) dienas iepriekš, ja:

7.2.1.Izpildītājs nepilda Līguma vai tā pielikumu nosacījumus, vai Pasūtītāja likumīgos norādījumus. Pasūtītājam nav pienākuma atlīdzināt šādas Izpildītāja rīcības rezultātā tam radušos zaudējumus;

7.2.2.Izpildītāja vainas (nolaidīgu rīcību, nevērību, nekvalitatīvu izpildi) pamatojošu apstākļus rezultātā Pasūtītājam radušies materiāli zaudējumi;

7.2.3.Līguma izpildes laikā noskaidrojas, ka Izpildītājs nav spējīgs vai tiesīgs veikt Darbus saskaņā ar Līguma nosacījumiem;

7.2.4.Izpildītājs pārkāpj Latvijas Republikas spēkā esošos normatīvos aktus, kas attiecas uz Darbu veikšanu;

7.2.5.Izpildītājs Līgumā noteiktā termiņā neiesniedz atbildīgā būvdarbu vadītāja profesionālās civiltiesiskās atbildības apdrošināšanu vai Līguma saistību izpildes garantiju, vai arī ja iesniegtā atbildīgā būvdarbu vadītāja profesionālās civiltiesiskās atbildības apdrošināšana vai Līguma saistbīu izpildes garantija ir zaudējusi spēku un jauna apdrošināšana vai garantija nav savlaicīgi iesniegta;

7.2.6.Izpildītājs ir neuzsācis Darbus līgumā noteiktajā termiņā vai ir nokavējis Darbu izpildes termiņu. Šajā gadījumā iestājas sekas, kas ir norādītas Līguma 6.1.punktā, ja Pasūtītājs neatkāpjas no Līguma izpildes;

7.2.7.Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.

7.3.Gadījumā, ja Līgums tiek pārtraukts Izpildītāja vainas dēļ Līguma 7.2.1.-7.2.6.punktos paredzētajos gadījumos, Izpildītājs maksā Pasūtītājam līgumsodu par saistību neizpildi 10% apmērā no kopējās Līguma summas.

**8.APAKŠUZŅĒMĒJI**

8.1.Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam, un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 8.sadaļas nosacījumus.

8.2.Ja tiek veikta būvdarbu vadītāja maiņa, Izpildītājs to rakstveidā saskaņo ar Pasūtītāju, pievienojot attiecīgā būvdarbu vadītāja apliecinājuma oriģinālu un profesionālās civiltiesiskās atbildības apdrošināšanas polises apliecinātu kopiju.

8.3.Ja tiek veikta elektrodrošības speciālista maiņa, Izpildītājs to rakstveidā saskaņo ar Pasūtītāju, pievienojot attiecīgā speciālista apliecinājuma oriģinālu un tā profesionālu kvalifikāciju apliecinoša dokumenta elektrodrošības jomā ar vismaz “C” elektrodrošības grupu kopiju.

8.4.Ja tiek veikta apakšuzņēmēju maiņa, Izpildītājs to rakstveidā saskaņo ar Pasūtītāju, pievienojot apakšuzņēmēja apliecinājuma oriģinālu par tā gatavību veikt tam izpildei nododamo līguma daļu.

8.5.Pasūtītājs nepiekrīt Līguma 8.1.punktā minētā personāla vai apakšuzņēmēju nomaiņai, ja:

8.5.1.piedāvātais personāls vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;

8.5.2.tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.

8.6.Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.

8.7.Ja Izpildītājs neievēro Līguma 8.sadaļā minēto kārtību, Pasūtītājs var apturēt Darbus līdz Izpildītājs ir novērsis konstatētos pārkāpumus, bet Līguma 4.1.punktā noteiktais Darbu izpildes termiņš netiek pagarināts.

8.8.Personāla vai apakšuzņēmēju nomaiņa vai apakšuzņēmēju piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.

**9.NEPĀRVARAMA VARA**

9.1.Puse tiek atbrīvota no atbildības par pilnīgu vai daļēju Līgumā noteikto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

9.2.Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās, rakstiski jāinformē par to otra Puse un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

9.3.Ja minēto apstākļu dēļ Līgums nedarbojas ilgāk par 1 (vienu) mēnesi, katrai Pusei ir tiesības izbeigt Līguma darbību, par to rakstiski brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.

**10.STRĪDU IZSKATĪŠANAS KĀRTĪBA**

10.1.Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – Latvijas Republikas tiesā normatīvajos aktos noteiktajā kārtībā.

**11.CITI NOSACĪJUMI**

11.1.Veicot jebkuras izmaiņas Darbos, tiek slēgta rakstiski Līguma grozījumi, kas kļūst par Līguma neatņemamu sastāvdaļu.

11.2.Jebkuri Līguma grozījumi vai papildinājumi, tai skaitā Tāmēs, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu Pušu parakstīti.

11.3.Par tādu Darbu izpildi, kuru izpildes gaitā Izpildītājs ir patvaļīgi atkāpies no Līguma nosacījumiem, Izpildītājs atlīdzību nesaņem.

11.4.Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.

11.5.Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.

11.6.Ar Līgumu uzņemto saistību izpildes nodrošināšanai Puses nosaka sekojošas atbildīgās personas:

11.6.1.no Pasūtītāja puses – Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, mob. tālrunis 29297901, e-pasts snezhana.afanasjeva@daugavpils.lv;

11.6.2.no Izpildītāja puses – Empower AS filiāle Latvijā projektu vadītājs Jurijs Kubers, mob. tālrunis 26430467, e-pasts empower.austrumi@empower.lv.

**12.LĪGUMA PIELIKUMI**

12.1. 1.pielikums – Tehniskā specifikācija uz 7 (septiņām) lapām;

12.2. 2.pielikums – Tāme uz 10 (desmit) lapām;

12.3. 3.pielikums – Būvdarbu izpildes kalendārais grafiks 1 (vienas) lapas;

12.4. 4.pielikums – Personāla saraksts uz 1 (vienas) lapas;

12.5. 5.pielikums – Līguma saistību izpildes garantija *(tiek pievienota līgumam atsevišķi)*.

**13.PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”,reģistrācijas Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Izpildītājs:**Ārvalstu komersants Empower Aktsiaselts mītnes valsts reģistrācijas Nr.11445550, K. A. Hermanni tn 8a, Kesklinna district, Tallinn city, Harju county, Estonia, 10121Empower AS filiāle Latvijāreģistrācijas Nr.40103916578, Sila iela 1a, Rīga, Latvija, LV-1057AS “SEB banka”, kods UNLALV2X,konts LV69UNLA0050023350031 Ārvalstu komersanta Empower Aktsiaselts persona, kura pilnvarota pārstāvēt komersantu darbībās, kas saistītas ar filiāli*(personiskais paraksts)* Ģ.Galzons |